НИЛЪЕР КЪОКЪАЯЛЪУЛ КЪИМАТАВ АДМИНИСТРАТОР

СУЛАЙМАН-Х1АЖИЕ ГЬАВУРАБ КЪО БАРКУН. 💫💫💫💫💫

Аллагьас ракьалда вижула инсан

Рокьиялъ дуниял гвангъизабизе,

Дин-исламалдехун, г1агараздехун,

Г1умру цадахъ унеб хъизамалдехун.

Заманалъ бицуна сухъмахъ нухазул,

Хвел гьеч1еб ц1аралъул, тарал лъалк1азул,

Льил бук1ананиги баркалаялъул,

Киридахъ гьарурал лъик1ал ишазул.

Щулияб беццула минаялъул къед,

Къвак1араб босула махх-чаран х1алт1уй,

Х1айван кьариябг1ан бала маг1ида,

Г1адамасул т1аса- г1амал бищула.

Г1амал-х1ал рекъарав, г1умру бихьарав,

Г1адамасул ц1аруй мустах1икълъарав,

Сулайман-х1ажияс нижер г1умруде

Г1емер дарсал кьуна сайигъаталъе.

Сунареб ц1а бакун рак1 лъийго кьолев,

Ц1илкьадерил муг1руз г1амал куцарав,

Киве ккананиги нухда рачунев,

Чорхой сахлъи кьеги дуе удаман.

Иманалъ рак1 ц1урав, ях1алъ черх ккурав,

Чилъиялъ ц1ар босун ц1валъун гвангъарав,

Гургинал щобалъан щвараб бакъ г1адин,

Къалъайги къисматал дур наслабазул.

Т1оцебесеб август-мун гьавураб къо,

Къиматаб батайги халатал соназ,

Санбикагун рекъон, рокъоб талих1гун,

Таги Аллагьас мун кидаго вохун.